
O Volapükaflens Valöpo! 


Tü fin yela e yeloda ats, vilob primo vipön reidanes obas : Kritidi 
Läbik! Ekö tim pato pro famüls е röletans, ven labons pöti ad logön e ad 
kolkömön odi dönu, е ad zälizelön motedi Plina Ріда - fümo neodobs püdi in 
vol adelik obas. 


I binon tim yela, уеп labobs pöti legudik ad lovelogön yeli pasetik. Säk 
balid tefon flenefi Volapüka : dabinons-li flens mödikum finü yel at, ka finü yel 
lätikün? Binos verätik ad sagön, das flens lükömons e mogolons. Pösods anik 
lanälükons okis vemo primo, täno pos muls anik nepubons. Etans vero no 
binons flens fiedik Volapüka, ba etuvons уйо nitedi gudikum ad bejäfön okis. 
Тоо cedob, das anu dabinons mens mödikum, kels elämnons Volapüki, e kels 
kanons gebön oni. Leigodobsös stadi at lä ut yelas deg büik, ven te anikans 
ilabons kani at. 


In tef at danädob Bevüresodi, kö kanoy tuvön somödikosi dö Volapük . 
Utans, kels nitedälons їе püks in valem kanons fasiliko lovelogön 
stabagramati äsi stabavödis püka, igo if no diseinons ad dalämnön oni. Ab plöp 
püks seimik sekidon de flens, kels löfons püki, e kels vilons propagidön oni; 
sekü atos, ekö pöt gönik ad ladöfiküno danön flenis verätik, kels edunons bosi 
pro Volapük dü yel pasetik. Vero binons bijuts in kron Volapüka. 


Kobü atans, nükömobsös ini yel nulik fulü spel e lanäl. 
Valikosi Gudikün Oles ed Olikanes 

œ 

ТЕ GALIKOLÖS 
FAB FA HIEL ЈОН! DGWELL 


Tävan äsenom oki slipöfik. Zänodü menamödot süpo 
äsevädom, das jimatan oka, keli levemo löfom, no äbinof plu ko от. 
Ävokedom ofi, ab по älilom gespiki seimik. 


Vano äsukom ofi bevü menamödot, besäkölo* menis mödik. 
Ilogons-li ofi? Ab nek äkanon yufön omi. 


Poldans äpromoms, das osukoms ой; too äkredoms, das 
änügolof ini selidöp nitedik seimik, e das suno ogekömof. Tävan laido 
äglibom, ab äsukom vano. 


Del pos del äglibom da län, visitöl i zifis, i vilagis, ad säkön 
mödikanis, va ilogons jimatani löfik, ab ai igespikons noiko. 


Fino äboidom oki еа ätävom lü län foginik. Lükömöl us, 
ägeprimom suki vanik oka. De län jü län äglibom, ab valöpo no 
äplöpom ad tuvön jilöfäbi oka. 


Ün del seimik, ägolölo su belem, äküpedom liti іп sil. Flitöm 
bisarik äpubon love om, in kel äseadons jafäbs de solasit votik. Lit at 
änüslugon omi, е sunädo ätuvom oki іп levalanaf*. 


„Kömobs gespikü plek olik,” аѕадопѕ jafäbs. „Oyufobs oli ad 
tuvön jimatani ola.” 


Dü milyels ätävons de planet lü planet da galaxid* at, äsi da 
galaxids votik. Lit, kel inüslugon omi, äspatölo su belem, ägivon ome ti 
lifi laidulik, ab i lifi datomik* sekü nekom jimatana löfikün oma. 


Jafäbs levisedälik, kels ästirädons levalanafi, äkanons kosädön 
ko* jafäbs votik valöpo in leval, ed igivons tävane obsik kani* ot. Te 
айкот: „Ologob-li jimatani obik? ed äbepenom ofi tiko. Utan, kele 
аѕрікот, älilon nuni at іп рік ока lönik. Ye, to kan et milagik, пек 


XII:91:2003 
ägespikon, das elogon jimatani. 


Äjenos, das levalanaf äfliton in dil fagik levala, ven tävan 
älogom süpo silananefi*, kels ävebons fo naf. Bevü ons äbinof jimatan 
omik. 


„Stopö !!” ävokädom. Slifölo Ійоай of, dreno ävokädom : 
„Löfäb oba! Kiöpo äbinol-li? Fino etuvob oli 1!” 

Gespik, ye, keli ägetom, äkodon, das lad omik ävedon äs ston. 
„No logol obi - te magi оба. Steifülolös ad kontagön obi.” 


Etenükom паті ad sofiküno kontagön ой su cüg, ab bevü ons 
epubon veal* dulogamovik - sufidik е nebreikovik. Täno esagof : 


„Pidob, das suk ola аа tuvön obi änu ергітоп. Tülolös oli, е 
tävolös dü balions yelas da leval lölik, jüs otuvol obi. Adyö - adyö 
lelunik!” е ko vöds et enepubof kobü silanans votik. 


Tävan exänom dönu ini levalanaf. Jafäbs levisedälik äsuemons 
oko utosi, kelos ijenetos, e nenzogo esemofons nafi lüodio votik ad 
primön tävi, kel jino ödulon dü balions yelas - yels fulü lelied sekü def 
laidüpik. 


Spel tävana pidistukon fa veal nedagolovik, kel inemögükon rivi 
jiutana, ko kel ävilom dabinön laidüpo. Ädrenom sekü däsper. Do lit, 
kel inüslugon omi bü milyels, ägivon ome ti lifi nenfinik, too id äbinom 
nog deadälan, ed idredom, das lad omik pibreiköl no ömögos, das 
ölifädom tävi lelunik. 





Dü ädrenom, elilom tonodi nebepenoviko jöniki in lan okik. 
Drens istopons, еа äsenom oki fulü lefred. Vög svidik ävisipon : 





„Те galikolös, te galikolös . . . ” 

Tävan süpo ägalikom se drim oka, ed älogom jimatani oka 
löfikün verato us іп bed flanü от! Täv lelunik äbinon te pölaced. Ed 
anu ädrenom sekü fred. 


УОрЅ FRUTIK 


BESÄKÖN to interrogate KOSÄDÖN (KO) to communicate 
(with) 

DATOMIK tormented LEVALANAF a space ship 

GALAXID a galaxy SILANAN an angel 

KAN an ability VEAL a screen, a veil 


KLIENÄLO instinctively 
И E e E E =] 


Penet Lautana : Büä reidols sinifi drima su pad 99, meditolös fabi at, 
begö! dü tim anik tefü sinif lanöfik ota. 


w h u k A k Q Q h y k 
MILAG 


Man edäåmükon doatis kil tö voböp; sekü atos visitom sanani. 
Sanan komandom ome, das sufom köteti. 


Man: Kötet at, obinon-li riskädik? 

Sanan: No, obinon mu balugik. 

Man: Ab okanob-li pianodön legudiko poso? 

Sanan: Lesi! Okanob garanön osi. 

Мап : In jenet at obinos пар, bi neai elärnob ad pianodön! 


w u k k e н k M 


Seil reigon love län, 

E cils at kanitons lidi 
Putüle, kel binom in zän. 
Kikodo? Zeloy Kritidi! 


NUNILS SE VOL LÖLIK 
(Sinif vödas ko stelül pubons su pad 98) 





TEP SOLIK FLAPON TALI 


Tep nämikün geomagnetik eflapon Tali. Tädon ya lektinaprodi, 
däropon* kosädalienis leflitömas* ed edämükon munädis* anik. 
Büosagodans stoma lespadik esagons, das joik balid dililas geilo 
pefledülölas* de Sol ekobojokon enu ta fel magnetik Tala. Tep 
pemafon ma klad G5, sevabo : vemöf* geilikün su gredaked nolavanas. 


FUG FOI FLAMS 


Degbalions menas elüvons komotanefis belik in Sulüda-Kalifornän as 
lödans lejekik ärönons ad vitön lefilis badikün tata sis plu ka yels deg. 
Lefilakomipans neodülik* esagoms, das по äkanoms dunön mödikosi 
ad stopön flamis, ed ägegolädükoy lefilakomipanis lefenik votaseimo,* 
do löflams* distukik* tel eprimons ad vedön lefil nog bal nilü zifil 
„Julian” kel topon in bels , e pöpam* kela binon mens 2.500. 


VOM BÄLDIKÜN VOLA LÖLIK EDEADOF 





Vom Yapänik, kel älabof lifayelis tumdegmäl, edeadof. Jiel Kamato 
Hongo, kel pämotof ün yel 1887, edeadof kodü luegaflamat. El Hongo 
äslipof dü dels tel, täno ägalof dü dels tel. Lifaspet in Yapän binon : 
85,23 yels pro voms, e 78,32 pro mans, kel binon lunikün vola. 


MEINANS RUSÄNIK PETUVOMS 





Libükans* etuvoms lifikis pluamanumi meinanas degkil, kel piträpoms 
dü dels mäl. Itönuloy* da klif de meinäd nilik ad rivön meinanis, kels 
pifäilökoms fa vat gladik. Calan äsagom, das balan meinanas ideadom, 
balan pinetuvom e degbalans ilailifoms. Äbinoms meinans veldegbal 
in meinäd nilü zif Rostov fagotü liöls 1.600 suludü cifazif : „Moskva” 
timü mijenot. Ävoboms dibiko dis glun ven vat se lak disglunik 
äfludon ini sop* löpik ed iblokon vegi lü sürfät. 

KRITIDAKONOT AI NULIK 


Ün tim et nu büd fa lampör: Augustus pänotükon, das volanef 

sevädik lölik ämuton paregistarön. Atos äbinon registaram balid; 

äjenon, ven hiel Quirinus äbinom guveran Suriyäna. E valans 
ädetevons ad paregistarön - alan lü zif lönik okik. 


Hiel Joseph id ädetevom se Galileyän, se zif Nazareth, lü Yudän, 
lü zif di David, kel panemon Bethlehem (bi älicinom se dafamül ä tribüt 
ela David) ad paregistarön ko jiel Maria : jimatirajanan okik, kel 
ägrodof. 








Ven äbinons us, tüp, tü kel ömotof, äkömon. Ämotof balidsoni 
okik, ävilupülof omi ini flabs, ed äseitof omi ini krib, bi іп lulotidöp plad 
no ädabinon pro ons. 


Ün neit et in topäd et nu galedans anik äbinoms su fel, ed 
ägalädoms demü јер отѕік. Ed екӧ! silanan Söla ästanom lä oms, е 
glor Söla ästralon love oms, sodas dred gretik äfaneton omis. 


Ab silanan äsagom omes: „No dredolsöd! ibä екӧ! Іепипоб 
oles fredi gretik, kel jonidon pro pöp lölik, ibä adelo pro ols in zif di 
David Sanal pemotom, sevabo Kristus ; Söl.  Osevols оті dub atos : 
otuvols cili, kel ремііирйіот ini flabs, e seatom in krib.” 


Е süpo lä silanan lemödot milita sülik äbinon, kel älobon Godi, 
ed äsagon: 


„Stim біпопёа löpo lü God, e püd su taled; leplüd іп menef!” 

E ven silanans idegoloms de oms lü sül, galedans äsagoms 
odes: „Golobsös lü Bethlehem, е logobsös utosi, kelos ejenon, kelosi 
Söl elenunom obes!” 


Tän ägoloms spido usio, ed ätuvoms jieli Maria, hieli Joseph e 
cili in krib äseatöli. 


XII:95:2003 


E ven älogoms omi, äkonoms utosi, kelos pisagon omes tefü cil 
at, e valans, kels älilons atosi, ästunoms dö utos, kelosi galedans 
äsagoms ones. 


Jiel Maria ämemidof vödis valik et, ed ävätälof onis ninälo. 


Ven nu el Yesus pimotom tö Bethlehem in Yudän timü hireg : 
Herodes, ekö! sapans anik se lofüdän äkömoms ini Hierusalem, ed 
äsäkoms: 


„Kiöpo reg änu pemotöl Yudanas binom-li? Elogobs steli omik 
in lofüd, ed ekömobs ad stimodön omi.” 


Ven reg : Herodes älelilom atosi, äfäkikom, ed elans valik di 
Hierusalem ko от, ed ikobükölo lekultanis e bibinolavanis valikis рӧра, 
аѕакот omes, kiöpo el Kristus pömotom. 


Äsagoms ome: „tö Bethlehem in Yudän, ibä so pepenos dub 
profetan : „Ed ol, o Bethlehem, ol, o Yudän leno binol bapikün pö 
plins Yudäna - bi se ol geidan osüikom, kel okälom pöpi obik : 
Yisraelän. 


Täno el Herodes äbüedom vokön kläniko lofüdasapanis, ed 
äkoedom nunön omis kuratiko timi, tü kel stel ipubon. 


Pos atos älesedom omis lü Bethlehem ko komit: „Vestigolsöd 
kuratiko tefü cil et, ed if utuvols omi, nunolsöd osi obe, dat i ob ogolob 
usio ad stimodön omi.” 


Posä ililoms regi, ädetävoms, ed ekö! stel, keli ilogoms іп lofüd, 
äfogolon omis, jüs äbleibon stebön sus plad, kö cil ädabinon. 


Ven älogoms steli, äfredoms mu vemo, ed inüstepölo ini lecek, 
älogoms cili ko Maria, mot omik; ädokienoms dalestümo foi om; 
ämaifükoms diviärilis oksik, ed äblinoms ome legivotis: gold, boväl e 
mir. 

E bi pinunedoms in drim nemü God ad no gegolön lü el 
Herodes, ädatävoms ve veg votik lü län oksik. 


Ven idetävoms, ekö! silanan Söla ädajonom oki in drim lo el 
Joseph ей äsagom: „Löädolöd, lasumolöd cili e moti omik, e fugolöd lü 
Lägüptän, e blibolöd us, jüs osagob ole! ibä el Herodes osukom cili ad 
deidön omi.” 


Älöädom, ed älasumom ün neit cili e moti omik, ed ädetävom lü 
Lägüptän. АЫібот us jü deadam ela Herodes, dat utos pöfölon, 
kelosi Söl isagom dub profetan: „Se Lägüptän evokob soni obik.” 


Ven el Herodes äküpom, das picütom fa lofüdasapans, 
äzunikom vemo, ed äbüedom deidön in Bethlehem ed in züamöp lölik 
ona cilis valik labü bäldot yelas tel e läs telas, bai tim, keli ivestigom de 
lofüdasapans. 


Täno utos päfölon, kelos pisagon dub hiel Jeremias: „Vög in el 
Rama pelilon; plon, drenam e viam mödik; jiel Rachel äbedrenof cilis 
okik, е по ävilof patrodön, bi no plu dabinons.” 


Ven el Herodes ideadom, ekö! silanan Söla ädajonom oki іп 
drim lo el Joseph in Lägüptän, ed äsagom: „Löädolöd, sumolöd cili е 
moti omik, e gololöd lü län : Yisraelän, іра utans edeadoms, kels 
äviloms deidön cili.” Om nu älöädom, äkesumom cili e moti oma, ed 
äkömom ini län : Yisraelän. 


Ab ven älelilom, das hiel Archelaus äbinom hireg in Yudän pla 
el Herodes : fat okik, ädredom ad golön usio. In drim nemü God 
penunedölo ätävom täno lü topäd : Galileyän, ed us elükömölo, 
älomädükom oki ini zif Nazareth penemöl, dat utos pöfölon, kelos 
реѕадоп dub profetans, das рбпетот : elan di Nazareth. 


(Ma nunods saludanas Lukase Matthaeus) 
(Tradutan :_hiel_Arie de Jong) 

PENED SE MACARÄN 
Budapest, tü del 12id novula, yela 2003 
O Söl Stimik! 


Ereidob lartügi : „Pük bal no lonöfon pro Yurop pükas difik,” e vilob 
küpedön sökölosi :- 


Hiel Kinnock sagom, das püks calöfik valik limanalänas sötons binön 
calöfiko geboviks in Yurop. Poso mäniotom pükis Velsäna e Lireyäna. 
Velsänapük fümiko no binon pük calöfik Greta-Britäna, ab no fümob, va 
Lireyänapük jenöfo binon pük calöfik Lireyäna. Sevob, das alikan spikon 
Linglänapüki in Lireyän. I Katalonänapük binon pük calöfik ni Spanyäna, ni 
Fransäna, ab Nedänapük fümiko binon pük calöfik Nedäna, e söton binön bal 
pükas calöfik Feda Yuropik. Tefü Luxämburgänapük, no sevob mödikosi in tef 
at. 


Jinos, ye, das no viloy daoptön u Sperantapüki, u eli 'Interlingua,' u 
latini ad disein at. 


Kanob suemön atosi. Ko püks mödik, ai odabinos vob mödik pro 
tradutans e nätäpretans mödik, kels sekidons de vob somik ad lifön. E ko püks 
difik, kuliv patik länas Yuropik neai poperon. 


Do Fed no vilon daoptön püki bal, jinos presenüpo, das ti edunon osi, 
bi, ma el Kinnock, plu ka laf samädas balid dokümas calöfik Feda dabinon ya 
in Linglänapük! 

Glidis Gudikün 


Ferenc Kutas 


SPIKET 


No vedoy tidan ünü del bal 

VÖDS FRUTIK (Logolsös padi 93) 





DÄROPÖN to disrupt NEODÜLIK frustrated 
DISTUKÖN to devastate PEFLEDÜLÖL charged (physics) 
GEGOLÄDÜKÖN topullback PÖP population 
LEFLITÖM an airliner SOP a (mine) shaft 
LIBUKAN a rescuer TONULÖN to tunnel 
LÖFLAM a blaze VEMÖF intensity 
MUNÄD a satellite VOTASEIMO elsewhere 


осоооооооосоооооо е 
КАТ RIMIK 


Топа Бара binon іп dun, 

ab по іп mun, епо in bun. 
Tonat telid binon in liman, 

ab no in sum, e no in loman. 
Tonat kilid binon in ston, 

i tuvoy oni in fon e lon. 

Tonat folid binon äs balid, 

e tonat lulid binon vokat velid. 
Tonati lätikün logoy in nulik, 
igo in snek, ab no in fülik. 

Nu sosus otuvol vödi nen pid, 
Ologol bosi, ke fidoy й Kritid! 


(Tuvedoti kanoy reidön ün mul okömöl) 





LAVAR NEN MIED 


Lavaran seimik älagom oki, bi suäm legretik mona oka piperon fa 
cütan. Dünan omik ädukötom jaini, ed äsavom lifi söla omik. 


Ven atan älüvom düni omik, lavaran äsäkalükom ome frani lafik, ibo 
äsagom, das jain äbinon nog nulik, e das no äkanom gebön oni, bi no äkanol 
livükön snobi. 

KLEILÜKAM TEFÜ FAB TIÄDÜ : „TE GALIKOLÖS . . .” 
FA HIEL JOHN REDGWELL 





Tävan pladulon meni valik - obi, oli, omi, ofi - kel tävon da lif 
at ad sukön vano lani. 


Jimatan tävana pladulof lani it. 


Valikans obas binobs äs „lan in koap,” ab pekopiköls, kredobs, 
das eperobs lani. Jenöfo lan binon ai ko obs. Lif binon ti drim 
(Budans nemons oni : el „тауао” (= pölaced) se kel neodobs te ad 
galikön. 


Veal, да kel tävan obas kanon logön jimatani ока, ab no kanon 
kontagön ofi е binön Ко of, pladulon stöbi, kel dabinon pro menef, kel 
sevon foni te as tikamagot, as „God in sül,” er. Mens somik mutons 
tulön ad sukön lani ninü ok it. (In fab, jafäbs levisedälik äsemofons 
levalanafi lüodio difik). Ven mens dunons otosi, lan it sofiko ogalükon 
omi/ofi se drim lejekik, sevabo : se drim, kel binon lif sen sev alseimik 
lana. Täno suk ота/оѓа finikon. 





LEMOTÜLS TEL 


Lädül jönik, sogü lemot, remof glufis. 
„Liomödoti suämon раг bal?” säkof. 

„Kidi bal,” gespikom selan, ko smilil svidik. 
„Gudö! Givolös obe päris tel; lemot opelof oli.” 


Vom, bäldotü za yels veldeg, äkoefidof oki: 

„Ven äbinob yunik, ädunob sini ko käpten löfidik - naeds kil !” 
„O lemotül,” äsagom koefapatär, „уа ekoefol osi naeds lul !” 
„No badocedolös osi, o patär stimik, ab memob osi ко blesir 
somödik !” 


х11100:2003 


BINOL FAGIK (Е NO BINOS PLU OTOS) 
Fa hiel Massimo Acciai 





Binol fagik Binol fagik, 

e no binos plus otos; e fad päbreikon; 

ni mel, glumäl lotidöpas 

ni bradastuls rojanik, e bedas tu gretikas, 
ni lampürs, kels klädons obi, 

ni mun, ab no slipükons. 

ni biets. 

Binol fagik, O cilöf obik! 

е feled по smelon äs salöf, säkob obe - ädabinol-li? 
igo mel no kanoy kontagön. u binol te dejok bosa, 
Binon love mebastöb, kel ai defon? 


keli no kuradob ad lülogön. 


wo k u Mo u н he h h 
SENOB NEKOMI OLA SVIDIKO 


(Poedots tel fa hiel Francesco Felici) 








Senob nekomi ola svidiko 

in neit nen sleits, 

in dag nen dols. 

Nenslip stegülöl labon kölis ola, 
ed, as plüm flapöl nämiko, 
maseton obe lani. 

Viloböv te tovön obi bosilo ini lut 
ad по senön matradi edaluimiköl, 
ad no sevedön, das no binol is. 


VOKÄD 
Penöm tordon nenpaudo, lienetik poedav kofudik aneito, 
e mogliton de ob ini nekom ola; epölavegöl in delir okik, 
ab poedav tüton ninü ob, padatomöl fa vöds okik, 
vilon reidön oki nigo pasasenöl fa vokäd okik, 


vokäd müätik äl ol. 


